Ettepanek: NÕUKOGU MÄÄRUS, millega kohandatakse alates 1. juulist 2012 Euroopa Liidu ametnike ja muude teenistujate pensioniskeemi sissemaksete määra /* COM/2012/0755 final - 2012/0349 (NLE) */





SELETUSKIRI 1. ETTEPANEKU TAUST || Ettepaneku põhjused ja eesmärgid Nõukogu peab igal aastal komisjoni ettepanekul otsustama pensioniskeemi sissemaksete määra 1. juulist kohaldatava kohandamise üle. || Üldine taust Vastavalt personalieeskirjade artikli 83a lõikele 4 peab komisjon igal aastal esitama nõukogule viieaastase kindlustusmatemaatilise hinnangu ajakohastatud versiooni personalieeskirjade XII lisa kohaselt. Personalieeskirjade XII lisa artikli 13 kohaselt esitas Eurostat aruande nimetatud hinnangu kohta, milles määratakse kindlaks pensioniskeemi kindlustusmatemaatilise tasakaalu tagamiseks vajalik sissemaksete määr. || Ettepaneku valdkonnas kehtivad õigusnormid Igal aastal esitatakse ettepanek pensioniskeemi sissemaksete määra kohandamiseks. 2. KONSULTEERIMINE HUVITATUD ISIKUTEGA JA MÕJU HINDAMINE || Konsulteerimine huvitatud isikutega 211 || Konsultatsioonimeetodid, peamised sihtvaldkonnad ja vastajate üldiseloomustus Ettepaneku üle konsulteeriti personali esindajatega vastavalt kehtivale korrale. 212 || Vastuste kokkuvõte ja nende arvessevõtmine Ettepanekus on võetud arvesse konsultatsioonides osalenud isikute arvamusi. || Eksperdiarvamuste kogumine ja kasutamine 229 || Pensioniskeemi sissemaksete määra arvutuse on kinnitanud kindlustusmatemaatik (välisekspert). 230 || Mõju hindamine Käesoleva ettepaneku eesmärk on kohandada Euroopa Liidu ametnike ja muude teenistujate pensioniskeemi sissemaksete määra, et tagada pensioniskeemi kindlustusmatemaatiline tasakaal. Kehtivate õigusaktidega ei nähta ette muid võimalusi. 3. ETTEPANEKU ÕIGUSLIK KÜLG || Kavandatud meetmete kokkuvõte Vastavalt personalieeskirjade XII lisale esitas Eurostat aruande pensioniskeemi kindlustusmatemaatilise hinnangu kohta. Hinnangust selgub, et pensioniskeemi kindlustusmatemaatilise tasakaalu tagamiseks vajalik sissemakse määr on 9,9 % põhipalgast. Vastavalt artikli 83a lõikele 4 nõukogu korrigeerib määra XII lisas sätestatud korra kohaselt, kui on näidatud, et praegu kohaldatava sissemakse määra (11,6 %) ja kindlustusmatemaatilise tasakaalu tagamiseks vajaliku määra (9,9 %) vahel on vähemalt 0,25-punktiline vahe. Vastavalt XII lisa artikli 2 lõikele 1 ei tohi kohandus põhjustada seda, et sissemakse oleks eelneval aastal kehtinud määrast üle ühe protsendipunkti suurem või väiksem. Seega teeb komisjon ettepaneku kehtestada alates 1. juulist 2012 kohaldatavaks sissemakse kohandatud määraks 10,6 %. Tuleks märkida, et Euroopa Kohtus menetletakse Euroopa Nõukogu 19. detsembri 2011. aasta otsust 2011/866/EL, mis käsitleb komisjoni ettepanekut nõukogu määruse kohta, millega kohandatakse alates 1. juulist 2011 Euroopa Liidu ametnike ja muude teenistujate töötasusid ja pensione ning nimetatud töötasude ja pensionide suhtes kohaldatavaid paranduskoefitsiente, samuti nõukogu suutmatust võtta vastu nõukogu määrust käsitlevat komisjoni ettepanekut KOM(2011) 825, millega kohandatakse alates 1. juulist 2011 Euroopa Liidu ametnike ja muude teenistujate pensioniskeemi sissemaksete määra[1]. Kui Euroopa Kohus komisjoni seisukohta toetab, tuleb komisjonil võtta vajalikke meetmeid vastavalt ELi toimimise lepingu artiklile 266 ja pensioniskeemi sissemaksete määra vastavalt muuta. || Õiguslik alus Euroopa Liidu ametnike personalieeskirjad, eelkõige artikkel 83a ja XII lisa. || Subsidiaarsuse põhimõte Ettepanek tehakse Euroopa Liidu ainupädevusse kuuluvas valdkonnas. Subsidiaarsuse põhimõtet seetõttu ei kohaldata. || Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjustel: || personalieeskirjade artikliga 83a on ette nähtud nõukogu määrus. || Ettepanekuga ei kaasne finantsmõju kuludele. Mõju tuludele tuleneb otseselt personalieeskirjadega sätestatud kohandamismeetodi kasutamisest. || Õigusakti valik || Kavandatav õigusakt: määrus. || Muud õigusaktid ei oleks asjakohased järgmistel põhjustel: - personalieeskirjade artikliga 83a on ette nähtud nõukogu määrus. 4. MÕJU EELARVELE || Pensioniskeemi sissemaksete määra kohandamise mõju tuludele on üksikasjalikult kirjeldatud ettepanekule lisatud finantsselgituses. 2012/0349 (NLE) Ettepanek: NÕUKOGU MÄÄRUS, millega kohandatakse alates 1. juulist 2012 Euroopa Liidu ametnike ja muude teenistujate pensioniskeemi sissemaksete määra EUROOPA LIIDU NÕUKOGU, võttes arvesse Euroopa Liidu toimimise lepingut, võttes arvesse Euroopa Liidu ametnike personalieeskirju ja Euroopa Liidu muude teenistujate teenistustingimusi, mis on kehtestatud määrusega (EMÜ, Euratom, ESTÜ) nr 259/68,[2] eriti personalieeskirjade artiklit 83a ja XII lisa, võttes arvesse Euroopa Komisjoni ettepanekut ning arvestades järgmist: (1) Vastavalt personalieeskirjade XII lisa artiklile 13 esitas Eurostat aruande pensioniskeemi 2012. aasta kindlustusmatemaatilise hinnangu kohta, milles ajakohastatakse nimetatud lisas osutatud näitajad. Hinnangust selgub, et pensioniskeemi kindlustusmatemaatilise tasakaalu tagamiseks vajalik sissemakse määr on 9,9 % põhipalgast. (2) Vastavalt XII lisa artikli 2 lõikele 1 ei tohi kohandus põhjustada seda, et sissemakse oleks eelneval aastal kehtinud määrast (11,6 %) üle ühe protsendi suurem või väiksem. (3) Seepärast tuleks Euroopa Liidu ametnike ja muude teenistujate pensioniskeemi kindlustusmatemaatilise tasakaalu tagamiseks määrata sissemakse kohandatud määraks 10,6 % põhipalgast, ON VASTU VÕTNUD KÄESOLEVA MÄÄRUSE: Artikkel 1 Alates 1. juulist 2012 on personalieeskirjade artikli 83 lõikes 2 osutatud sissemakse määr 10,6 %. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõigis liikmesriikides. Brüssel, Nõukogu nimel eesistuja ETTEPANEKULE LISATAV FINANTSSELGITUS 1. ETTEPANEKU NIMETUS: Nõukogu määrus, millega kohandatakse alates 1. juulist 2012 Euroopa Liidu ametnike ja muude teenistujate pensioniskeemi sissemaksete määra 2. EELARVEREAD: Peatükk ja artikkel: 400 Ametnike ja muude teenistujate palkadelt makstav maks 2012. aastaks eelarves ettenähtud summa: 633,1 miljonit eurot 404 Erimaks (2012. aasta eelarves): 65,5 miljonit eurot 410 Teenistujate sissemaksed pensioniskeemi (2012. aasta eelarves): 477,0 miljonit eurot 3. FINANTSMÕJU ¨ Ettepanekul puudub finantsmõju ý Ettepanekul puudub finantsmõju kuludele, kuid sellel on finantsmõju tuludele; mõju tuludele on järgmine: miljonites eurodes (üks koht pärast koma) || || Eelarverida || Tulud || 6-kuuline periood alates 1. juulist 2012 || 2013 Artikkel 400 || Mõju omavahenditele || 4,3 || 8,6 Artikkel 404 || Mõju omavahenditele || 1,1 || Artikkel 410 || Mõju omavahenditele || -20,6 || -41,1 Olukord pärast meetme rakendamist || 2014 || 2015 || 2016 || 2017 || 2018 Artikkel 400 || 8,6 || 8,6 || 8,6 || 8,6 || 8,6 Artikkel 404 || || || || || Artikkel 410 || -41,1 || -41,1 || -41,1 || -41,1 || -41,1 4. MUUD MÄRKUSED Arvutamismeetod: Pensionimakse = uus sissemakse – jooksval aastal eelarves ette nähtud summa Uus sissemakse = eelarves ette nähtud summa x uus määr / kehtiv määr Erimaksu suurendamise mõju = 5,5 % pensionimakse vähenemisest. Erimaks kaotab kehtivuse pärast 31. detsembrit 2012, mistõttu aastate 2013–2018 veerud on täitmata. Maksusuurenduse mõju = 21 % pensionimakse vähenemisest. [1] 2011. aasta kohandus: kohtuasi C-63/12, Euroopa Komisjon vs. Euroopa Liidu Nõukogu (tühistamishagi), kohtuasi C-196/12, Euroopa Komisjon vs. Euroopa Liidu Nõukogu (tegevusetushagi); pensioniskeemi sissemaksete määra kohandus: kohtuasi C-453/12, Euroopa Komisjon vs. Euroopa Liidu Nõukogu (tegevusetushagi). [2] EÜT L 56, 4.3.1968, lk 1.